***Zdravstvena sposobnost učenika za gimnazijske programe***

1. Gimnazije U gimnazijskim programima obrazovanja učenici razvijaju svoje interese i potrebe iz općeg znanja što im ponajprije predstavlja kvalitetnu osnovu za nastavak obrazovanja na visokoškolskim ustanovama. Gimnazijski program obrazovanja obogaćen je izbornom i fakultativnom nastavom te izvannastavnim aktivnostima koje škole nude prema svojim materijalnim i kadrovskim mogućnostima. Tradicionalno, u hrvatskome odgojno-obrazovnom sustavu postoji pet vrsta gimnazijskih programa obrazovanja koji se razlikuju u povećanom broju sati onih predmeta koji su karakteristični za pojedinu vrstu gimnazije. To su: opća gimnazija, jezična gimnazija, klasična gimnazija, prirodoslovnomatematička gimnazija i prirodoslovna gimnazija. Opća gimnazija podrazumijeva uravnotežen odnos svih općeobrazovnih nastavnih predmeta, a od drugoga razreda izborna nastava je obvezni dio nastavnoga plana i programa. Jezična gimnazija sadrži povećan broj sati učenja stranih jezika, a u trećem i četvrtom razredu umjesto jednog od prirodoslovnih predmeta (biologija, kemija, fizika) učenici mogu birati proširene programe stranih jezika. 16 Klasična gimnazija podrazumijeva učenje latinskoga i grčkoga jezika tijekom svih četiriju godina obrazovanja. Prirodoslovno-matematička gimnazija sadrži veći fond sati matematike, fizike i informatike tijekom svih četiriju godina obrazovanja, a učenicima pruža mogućnost izbora proširenoga programa matematike i informatike umjesto drugoga stranog jezika. Prirodoslovna gimnazija temelji se na uravnoteženom odnosu matematike, kemije, fizike i biologije s posebnim naglaskom na laboratorijskim vježbama, a u sklopu izbornoga dijela programa učenici se mogu odlučiti za učenje drugoga stranog jezika ili osnova ekologije. Postoje također programi koji se samo provode u pojedinim gimnazijama (međunarodni i dvojezični programi).

Zdravstvena sposobnost učenika za gimnazijske programe U gimnazijskim programima obrazovanja učenici se pripremaju za nastavak obrazovanja na visokoškolskim ustanovama. Zanimanje, a time i posao koji će učenik raditi, određuje se izborom visokoškolske ustanove, a ne izborom gimnazijskoga programa. Zbog toga se zdravstveni zahtjevi svode isključivo **na uredno kognitivno funkcioniranje kao preduvjet za svladavanje nastavnoga programa u intelektualnome smislu*. Zdravstvene kontraindikacije za sve gimnazijske programe su kronični poremećaji koji znatno remete kognitivno funkcioniranje. To znači da kandidati s teškoćama 18 u razvoju koji su osnovnu školu završili prema rješenju ureda državne uprave u županiji odnosno Gradskoga ureda za obrazovanje, kulturu i sport Grada Zagreba o primjerenom obliku školovanja zbog intelektualnih teškoća ne mogu pohađati gimnazijske programe obrazovanja.*** Druge zdravstvene smetnje i teškoće u razvoju, uključujući sve oblike tjelesnoga invaliditeta, oštećenja vida, sluha i govora te poremećaji koji remete emocionalno funkcioniranje nisu prepreka za upis i pohađanje gimnazijskih programa obrazovanja.